MINISTERU GĦALL-ENERĠIJA U L-IMMANIĠJAR TAL-ILMA RAPPORTI ANNWALI 2016 u 2017 Matul is-snin 2016 u 2017 ġew imwettqa numru ta' proġetti kapitali u ta' importanza nazzjonali fi ħdan il-Ministeru għall-Enerġija u l-Immaniġjar tal-Ilma. Dan kompla jseħħ filwaqt li f'nofs l-2017 il- Ministeru ħa libsa ġdida fejn nqata' kompletament għalih taħt it-tmexxija tal-Ministru Joe Mizzi. F'dan il-perjodu, il-Ministeru ħadem biex dawk li kienu magħrufa bħala l-impjanti tal-heavy fuel oil ġew magħluqa u minflok bdew joperaw iż-żewġ impjanti għall-ġenerazzjoni tal-elettriku bil-gass naturali. Dan sarraf fi kwalità ta' arja iktar nadifa għall-poplu Malti u Għawdxi hekk kif il-Power Station tal-Marsa ma baqgħatx aktar on cold standby u bdiet tiġi decommissioned. Sal-aħħar tal-2017 iżżarmaw l-aħħar żewġ ċmieni u wieħed mit-tankijiet fil-Power Station tal-Marsa. Dan wassal sabiex fl-2017 beda wkoll iż-żarmar tal-eqdem impjant fil-Power Station ta' Delimara. Il-Ministeru għall-Enerġija u l-Immaniġjar tal-Ilma kompla jaħdem flimkien mal-Enemalta sabiex wara l-ftuħ ta' powerstation il-ġdida, fl-2017 ittejbet id-distribuzzjoni tal-elettriku permezz ta' estensjoni ta' żewġ ċentri ta' distribuzzjoni fil-Mellieħa u Santa Venera, fost oħrajn. Kompla wkoll ix-xogħol mill-Ministeru għall-Enerġija u l-Immaniġjar tal-Ilma fuq il-proġett għat- twaqqif ta' pipeline tal-gass li għandu jgħaqqad lill-Malta ma' Gela fi Sqallija. Fl-2016 sar xogħol importanti biex ġie identifikat kuritur f'qiegħ il-baħar minn fejn jgħaddi l-pipeline u s-siti fejn il- pipeline jingħaqad mal-grid tal-gass fiż-żewġ pajjiżi. Fl-2017, intgħażel il-konsulent li se jipprovdi konsulenza speċjalizzata għall-proċess tal-permessi, kif ukoll għal-marine survey u l-istudji relatati mal- Front-end Engineering design. Matul dawn is-snin, il-Ministeru għall-Enerġija u l-Immaniġjar tal-Ilma u l-Enemed bdew xogħol preliminari fuq l-immodernizzar tal-impjant tal-ħażna tal-fuels f'Ħas-Saptan u l-iżviluppar ta' filling station il-ġdida. Dan wassal ukoll biex ikompli x-xogħol għall-immodernizzar tal-faċilitajiet ta' ħażna ta' jet fuel fl-ajruport. L-użu tal-enerġija sostenibbli baqgħat fuq nett tal-aġenda tal-Ministeru għall-Enerġija u l-Immaniġjar tal-Ilma matul 2016 u 2017 fejn infetħu diversi skemi għar-residenti kif ukoll għall-industrija. L-iskemi għandhom l-għan li jassistu lir-residenti li jixtiequ jinstallaw pannelli fotovoltajiċi fuq ir-residenzi tagħhom kif ukoll għall-installazjoni ta' double glazing, roof insulation, solar water heaters u rinovar ta' bjar. Aktar tard fl-2017 inħarġet skema oħra għal heat pump water heaters. Il-Ministeru għall-Enerġija u l-Immaniġjar tal-Ilma ra wkoll kif dawk ir-resident li m'għandhomx aċċess għal bejt jistgħu jinvestu f'enerġija rinnovabbli permezz ta' solar farm komunitarju fuq il-ġibjun L-użu ta' solar farms fuq il-ġibjuni bdiet ukoll tiġi esplorata għall-benefiċċju tal-industrja u sar ftehim għal dan il-għan bejn il-Koperazzjoni għas-Servizzi tal-Ilma, l-GRTU u l-Malta Developers Barra minn hekk bdiet ukoll kampanja ta żjarat fid-djar biex jiżdied it-tagħrif dwar l-użu għaqli tal- enerġija u l-ilma. Il-ħsieb kien aktar wiesgħa u allura bdew isiru anke żjarat f'siti industrijali. filwaqt li fl-2016, il-Korporazzjoni għas-Servizzi tal-Ilma temmet ix-xogħol fuq tliet polishing plants fiż-żona taċ-Ċumnija fil-Mellieħa, f'Ras il-Ħobż f'Għawdex u f'Ta' Barkat fix-Xgħajra għat-trattament terzjarju tal-urban waste water biex jingħata ilma alternattiv għall-bdiewa u l-industrija. Fi ħdan il- Ministeru għall-Enerġija u l-Immaniġjar tal-Ilma matul l-2017 infetaħ iċ-Ċentru Nazzjonali għall- Konservazzjoni tal-Ilma fir-Rabat. Bħala parti mill-proċess biex is-servizz pubbliku ikun iktar viċin tal- poplu, saru diversi miżuri li permezz tagħhom se jiffaċilitaw il-kuntatt tal-pubbliku u l-Ministeru għall- Enerġija u l-Immaniġjar tal-Ilma u l-entitajiet tiegħu. Għaldaqstant, fl-2016 beda l-proċess biex jiġu emendati u s-simplifikati il-formoli kollha, liema proċess ġie konkluż fl-2017. Ġew introdotti fl-2017 numru ta' mobile apps għal servizzi provduti mill-Enemalta u l-Korporazzjoni għas-Servizz tal-Ilma bħala parti minn viżjoni ta' Servizz Pubbliku aċċessibbli 24 siegħa kuljum tul is- sena kollha. Barra minn hekk, l-Enemalta ikkommettiet ruħha li s-servizz ġdid tal-elettriku jingħata f' iqsar żmien. Il-Koperazzjoni għas-Servizz tal-Ilma ukoll impenjat ruħha li tati servizz kontinwu lill- klijenti tagħha u qassret il-ħin ta' manutenzjoni għal 48 siegħa, filwaqt li ntrabtet li tirritorna lura s- servizz fi żmien 72 siegħa f'każ ta' ħsarat. Apparti dan, kompliet il-ħidma għal introduzzjoni ta' mobile apps ġodda li jagħtu iktar informazzjoni fuq is-servizzi tal-Ministeru u l-entitajiet tiegħu bil-pjan li jitlestew sal-aħħar tal-2018. Dawn l-mobile apps se jinkludu ħlasijiet onlajn ta' kontijiet tad-dawl u l-ilma, kuntatt bejn l-entitajiet u l-pubbliku kif ukoll rapporti ta' ħsarat u tiswijiet pjanati. Tul il-Presidenza tal-Kunsill tal-Unjoni Ewropea fl-2017, il-Ministeru għall-Enerġija u l-Immaniġjar tal-Ilma irnexxielu jilħaq qbil bejn l-istati membri rigward il-proposta li temenda d-Direttiva 2012/27/UE dwar l-effiċjenza tal-enerġija u kif ukoll, qbil fuq il-proposta li tirrigwarda ir-rendiment tal-bini fl-użu tal-enerġija.